NELJANDA KOOSSEISU

MÄÄRUS

Haapsalu,			29. aprill 2005 nr 68

Haapsalu Linnavolikogu 28.11.2003 määruse nr 24
“Haapsalu Linnavolikogu 20.12.2002 määruse nr 1
“Alkoholi jaemüügi reguleerimine ja alkoholiga 
kauplemise aja piiramine” muutmine” muutmine

Juhindudes alkoholiseaduse § 42 lg 1, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 63 ning haldusmenetluse seadusest, Haapsalu Linnavolikogu määrab:

1. Muuta Haapsalu Linnavolikogu 28.11.2003 määrust nr 24 “Haapsalu Linnavolikogu 20.12.2002 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine” alljärgnevalt:
1.1. muuta punkti 1 teksti ja sõnastada järgmiselt: “1. Piirata alkoholiga kauplemise aega Haapsalu linnas ja keelata alkoholi jaemüük kogu sortimendi ulatuses kauplustes ja müügipunktides õhtul kella kümnest kuni hommikul kella kaheksani (22.00–08.00) ning toitlustusärides või -ettevõtetes hommikul kella kolmest kuni kella kaheksani 
(03.00–08.00).”

2. Määrus jõustub 01.06.2005.

3. Linnavolikogu kantseleil saata määrus avaldamiseks Riigikantseleile, ajalehele Lääne Elu ning korraldada määruse avaldamine ajalehes Haapsalu Teataja.

4. Käesoleva määruse peale võib esitada halduskaebuse Tallinna Halduskohtule halduskohtumenetluse seadustikus sätestatud korras 30 päeva jooksul määruse jõustumisest.

Andres Ammas
Volikogu esimees